ზვართნოციშ ერეფოშქაშე აეროპორტი

ზვართნოციშ ერეფოშქაშე აეროპორტი (IATA: EVN, ICAO: UDYZ) (სომეხ. Զվարթնոց Միջազգային Օդանավակայան) — ერეფოშქაშე შანულობაშ აეროპორტი სომხეთიშ ნანანოღა ერევანს. აეროპორტი იდვალუაფუ ერევანიშ ბჟადალშე 12 კმ-ს. აეროპორტის ტრანზიტული ზონა უღუ. აკიგჷ 1961 წანას. 1980-იან წანეფს აეროპორტის რეკონსტრუქცია უკეთეს. აეროპორტი ედომუშამი დოხარგუათ ხანდემს დო ონინალჷ რეისეფს ედომუშამ მოსოფელშე, წოროხანდენს მიარე ავიაკომპანიაწკჷმა, ოინალჷ მუჭოთ ერეფოშქაშე, თეშ დინოხოლენ რეისეფს. აეროპორტი ხანდენს ედომუშამი დღა დო სერიშ გოძვენას. 1998 წანას, ახალ საორზოლო ტერმინალქ გინწყჷ. 2001 წანას, აეროპორტიქ იჯარაშ სახეთ 30 წანაშ ვადათ გეგნაჩჷ არგენტინულ კომპანია Aeropuertos Argentina 2000-ს. 2004 წანას ქჷდიჭყჷ ახალი ერეფოშქაშე ტერმინალიშ აკოგაფაქჷ. აეროპორტის რე უბაჟო ვაჭრობაშ მაღაზიეფი, ბანკომატეფი, რესტორანეფი, ბარეფი, VIP სერვისი. ზვართნოციშ აეროპორტის ვიზეფი მიაჩამუ ხვალე სომეხურ დრამეფს. აკომუშებულქ იჸუ ფურინუაშ ინფორმაციაშ მეღებაშ სისტემაქ (FIDS). თაშნეშე აკიქიმინჷ იდენტიფიკაციაშ ბიომეტრიულ სისტემეფქ, მუჭოთ ბარგიშ, თაშნეშე მაშარეეფიშ მოწმებაშო. ზვართნოციშ ერეფოშქაშე აეროპორტი წანმოწანას 3,5 მილიონშახ მაშარეს ონინალჷ. რესურსეფი ინტერნეტის ზვართნოციშ ერეფოშქაშე აეროპორტი (ოფიციალური ვებ-ხასჷლა) General Department of Civil Aviation of Armenia - airport information Zvartnots Airport Official taxi service Archived 2017-09-11 ვებ-ხასჷლას Wayback Machine.